CELEX: 62018CN0487
Language: el
Date: 2018-07-25 00:00:00
Title: Υπόθεση C-487/18: Προσφυγή της 25ης Ιουλίου 2018 — Ευρωπαϊκή Επιτροπή κατά Δημοκρατίας της Αυστρίας

17.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/29
            
         
      Προσφυγή της 25ης Ιουλίου 2018 — Ευρωπαϊκή Επιτροπή κατά Δημοκρατίας της Αυστρίας
      (Υπόθεση C-487/18)
      (2018/C 328/39)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: M. Noll-Ehlers, Μ. Πατακιά)
      
         Καθής: Δημοκρατία της Αυστρίας
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να διαπιστώσει ότι η Δημοκρατία της Αυστρίας παρέβη τις υποχρεώσεις που υπέχει από το άρθρο 15, παράγραφος 4, σε συνδυασμό με το άρθρο 13, παράγραφος 1, της οδηγίας 2011/70/Ευρατόμ του Συμβουλίου, της 19ης Ιουλίου 2011, η οποία θεσπίζει κοινοτικό πλαίσιο για την υπεύθυνη και ασφαλή διαχείριση αναλωμένων καυσίμων και ραδιενεργών αποβλήτων (1), καθόσον δεν κοινοποίησε στην Επιτροπή το εθνικό της πρόγραμμα για τη διαχείριση αναλωμένων καυσίμων και ραδιενεργών αποβλήτων·
               
            
                  —
               
               
                  να καταδικάσει τη Δημοκρατία της Αυστρίας στα δικαστικά έξοδα.
               
            
         Λόγοι και κύρια επιχειρήματα
      
      Η καθής έχει γνωστοποιήσει μέχρι στιγμής στην Επιτροπή μόνο το σχέδιο εθνικού προγράμματος. Με τις απαντήσεις της στην προειδοποιητική επιστολή και στην αιτιολογημένη γνώμη εξήγησε ότι το εθνικό πρόγραμμα έπρεπε ακόμη να εγκριθεί από την ομοσπονδιακή κυβέρνηση, πράγμα το οποίο δεν έχει γίνει μέχρι στιγμής. Μόνο μετά την έγκριση αυτή είναι δυνατή η κοινοποίηση του εθνικού προγράμματος. Η καθής, όμως, δεν έχει ακόμη συμμορφωθεί με τις δηλώσεις αυτές. Ως εκ τούτου, η καθής δεν έχει κοινοποιήσει ακόμη κανένα εθνικό πρόγραμμα και δεν έχει εκπληρώσει την υποχρέωση που υπέχει από το άρθρο 15, παράγραφος 4, σε συνδυασμό με το άρθρο 13, παράγραφος 1, της οδηγίας.
      
         (1)  ΕΕ 2011, L 199, σ. 48.